Beste Ingrid: Hulp benodig asb | Health24
Beste Ingrid: Hulp benodig asb
Ek het jou aritkel gelees op health24 oor oorgewig en die gebruik van Xenical.
Ek probeer al die afgelope 4 maande ernstig dieet en gewig verloor en is baie desperaat, ek dieet regtig so goed as moontlik en ek verloor dood eenvoudig baie stadig gewig en dis frustrerend.
Ek is 1.56m lank en weeg 82kg en het dus baie gewig om te verloor. Ek volg health24 se weightloss dieet en vind dit maklik, maar ek verloor baie stadig gewig. Ek het in 4 maande slegs 5.2kg verloor.
My vriende se dat ek dalk 'n onderaktiewe skildklier het - ander se weer Xenical is die beste opsie.
Ek weet net nie oor Xenical nie - ek neem nie meer as 30% vet in per dag nie, kan Xenical my reeds bestaande vette verminder en my help om my oorgewig te verloor of is dit slegs om vet in die toekoms te voorkom?
Xenical is 'n uitstekende gewigsverlies produk wat saam met 'n baie lae-vet-dieet gebruik moet word. Aangesien jy so stadig gewig verloor (genoeg om enige mense se moed te laat kwyn), sal ek wel aanbeveel dat jy jou huisarts oor Xenical vra. Vra hom/haar ook om wel jou hormone te toets (die skildklier, en jou insulien om te sien of jy nie dalk aan insulienweerstand ly nie). As jy nie Xenical gebruik nie, maar wel aan insulienweerstand ly, dan wil ek aanbeveel dat jy 'n kliniese dieetkundige spreek (besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind). Die dieetkundige sal 'n dieet vir jou uitwerk wat gegrond is op voedsel met 'n lae glisemiese indeks (GI). As jy so 'n lae-GI-dieet met gereelde oefening kombineer dan behoort jy gewig te verloor en ook teen 'n vinniger spoed (0,5 tot 1 kg per week).